**Bases Ruta anem de tapes 2016**

**1.- Participació**.

Podran participar tots els bars i restaurants de Llíria que presenten la fulla d’inscripció a l’Ajuntament de Llíria (o al correu electrònic adl@lliria.es) abans del divendres 18 de març.

**2.- Duració**

La ruta Anem de Tapes per Llíria es realitzarà tots els divendres des de les 19:00 h, fins al tancament de l’establiment entre els dies 22 d’abril i el 20 de maig de 2016.

Els establiments participants es comprometen a tindre suficients existències de les tapes ofertades i a estar oberts en l’horari fixat de la ruta Anem de Tapes per Llíria.

**3.- Inscripció**

La inscripció es realitzarà mitjançant la presentació de la fulla d’inscripció amb totes les dades requerides a l’AFIC de l’Ajuntament de Llíria o per correu electrònic a adl@lliria.es El formulari estarà disponible a la web [www.portaldelcomerciante.com/lliria](http://www.portaldelcomerciante.com/lliria)

**4.- Obligacions dels establiments participants**

a) Tots els establiments participants es comprometen a assistir a les reunions i a recollir el material de publicitat de l’activitat.

b) Al llarg de l’horari previst, tots els establiments es comprometen a tindre suficients existències de les tapes oferides i a servir als participants.

c) L’establiment es compromet com a mínim a ofertar la tapa publicitada i que estes tinguen la suficient qualitat, tant en ingredients com en l’elaboració i presentació.

d) El preu de la tapa i la beguda (canya/botellí, aigua o vi) serà de 2,50€. Tapa addicional: 1,5€ ; Beguda addicional (Vi o cervesa Heineken): 1€. Beguda addicional que no siga Vi o cervesa Heineken, al preu normal de l’establiment.

e) La Beguda a oferir amb la Ruta de la Tapa serà cervesa Heineken i Vi Vegamar Selección, de Bodegas Vegamar.

f) L’establiment participant haurà de promocionar la Ruta “Anem de Tapes” exposant en un lloc visible el material promocional dissenyat a tal efecte. Este material serà facilitat per l’Ajuntament de Llíria amb anterioritat i haurà de recollir-se per cada establiment a l’AFIC de l’Ajuntament de Llíria.

g) Els establiments participants hauran de tindre un segell representatiu per a ficar als fullets publicitaris (passaports) i poder marcar les caselles el públic participant per a poder entrar en el sorteig dels premis. A més, en la publicitat apareixerà el logotip dels establiments participants, pel que hauran de facilitar-ho en format digital a l’AFIC.

h) Tornar la urna amb els vots dels participants, una volta finalitzada l’acció i com a màxim el dia 24 de maig a l’AFIC de l’Ajuntament.

i) Tots els establiments participants es comprometen a complir les normes anteriors enumerades. L’incompliment d’estes suposarà la desqualificació immediata en esta activitat i del concurs i a més, impedirà la participació en pròximes edicions d’accions organitzades per l’Ajuntament.

**5.- Públic participant**

a) Els clients de la ruta Anem de Tapes per Llíria tindran a la seua disposició els passaports on segellar les consumicions i incloure les seues dades per a optar als premis.

b) Cada passaport haurà d’estar segellat en totes les seues caselles, i no podrà portar més de 2 segells d’un mateix establiment. A més, haurà de tindre un segell d’un monument de Llíria obert al públic els dies i horari de la ruta.

c) En cada passaport es podrà votar per un màxim d’un establiment com al millor local de tapes de Llíria, el qual haurà de complir els requisits del punt anterior per a considerar-se com a vàlid.

d) Cada client podrà dipositar en les urnes disponibles als establiments participants o l’AFIC de l’Ajuntament de Llíria, tants passaports com considere oportú i complisquen els requisits anteriors.

**6.- Sorteig i premis**

Cada participant podrà puntuar el millor local de tapes de Llíria, com figurarà al passaport. Una volta finalitzada la ruta Anem de Tapes per Llíria, l’Ajuntament realitzarà el recompte de vots i entregarà un reconeixement als 3 millors locals de tapes de Llíria.

Els premis al públic participant, consistirà en un sopar per a 2 persones en els locals participants, els quals s’anunciarà prèviament. A més dels premisque s’anunciaran abans de l’inici de la Ruta. I serà mitjançant un sorteig amb tots els participants que han dipositat el passaport a les urnes habilitades per a aquesta finalitat i que compleixen els requisits de les bases

Els guanyadors dels premis seran anunciats a la pàgina web municipal [www.lliria.es](http://www.lliria.es), i a les diferents xarxes socials de l’Ajuntament i mitjans publicitaris que es considere.